**Lucas Carlsson** (s. 5. heinäkuuta 1997 Gävle, Ruotsi) on ruotsalainen jääkiekkopuolustaja, joka edustaa NHL-joukkue Florida Panthersin organisaatiota.

Ura
---

### Seuraura

Carlsson on Hille/Åbyggeby IK:n kasvatti. Hän siirtyi 15-vuotiaana Brynäs IF:ään. Kaudella 2012–2013 Carlsson voitti J18 Allsvenskanissa joukkueensa sisäisen tehotilaston lukemalla +12. Hän voitti kauden päätteeksi sekä J18 Allsvenskanin mestaruuden että U16 SM:n hopeaa. Kaudella 2013–2014 Carlsson oli J18 Elitissä Brynäsin tehokkain puolustaja tehoilla 8+14=22, kuten myös J18 Allsvenskanissa Johan Grönquistin kanssa tehoilla 6+4=10.

Kaudella 2014–2015 Carlsson nousi joukkueensa varakapteeniksi. Hän oli J18 Allsvenskanissa Brynäsin tehokkain puolustaja Marcus Erssonin kanssa tehoilla 6+2=8. Pudotuspeleissä Carlsson oli joukkueen paras maalintekijä ja jakoi sisäisen pistepörssin voiton Jens Lööken kanssa tehoilla 4+2=6, kuten myös sisäisen tehotilaston voiton lukemalla +5. Hän voitti kauden päätteeksi J18 Allsvenskanin mestaruuden ja valittiin pudotuspelien arvokkaimmaksi pelaajaksi. Suurimman osan kaudestaan Carlsson pelasi kuitenkin Brynäsin J20-junioreissa, joiden eniten maaleja tehnyt puolustaja hän oli kuudella osumallaan Pontus Broengin kanssa. Vain 17-vuotias Carlsson debytoi kauden aikana myös seuran SHL-joukkueessa, jossa hän pelasi 16 runkosarja- ja yhden playoff-ottelun tehden yhden syöttöpisteen. Carlsson sai tililleen ensimmäisen SHL-ottelunsa 21. lokakuuta 2014 Skellefteå AIK:ta vastaan. Hän jäi ottelussa kuitenkin ilman peliaikaa. Carlsson sai ensimmäiset jääaikansa SHL:ssä seuraavassa ottelussaan 23. lokakuuta 2014 vieraissa Linköping HC:tä vastaan, jolloin hän pelasi 10.56 minuuttia.

Varsinaisella SHL:n tulokaskaudellaan 2015–2016 Carlsson teki Brynäsissä 35 runkosarjaottelussa tehot 4+5=9 ja kolmessa playoff-ottelussa kaksi syöttöpistettä. Hän teki SHL-uransa avausmaalin 27. tammikuuta 2016 vieraissa Karlskrona HK:ta vastaan. Carlssonin uran kolmas maali syntyi näyttävästi 6. helmikuuta 2016 Örebro HK:ta vastaan, kun hän toi kiekon yksin omalta puolustusalueeltaan koko kentän halki ja siirsi kiekon läpiajon päätteeksi maaliin. Carlssonin osuma palkittiin kauden päätteeksi SHL:n vuoden maalina. Hän pelasi ison osan kaudestaan vielä myös Brynäsin J20-junioreissa.

Chicago Blackhawks varasi Carlssonin neljännellä kierroksella 110. pelaajana NHL:n varaustilaisuudessa 2016. Kaudella 2016–2017 hän teki SHL:n yhden kauden piste-ennätyksensä tehoilla 3+8=11. Carlsson voitti kauden päätteeksi SHL-hopeaa. Toukokuussa 2017 hän teki Brynäsin kanssa vuoden mittaisen jatkosopimuksen. Kaudella 2017–2018 Carlsson teki SHL:n runkosarjassa 17 tehopistettä ja hän oli seitsemällä osumallaan joukkueensa eniten maaleja tehnyt puolustaja.

Toukokuussa 2018 Carlsson teki kolmivuotisen tulokassopimuksen Chicago Blackhawksin kanssa.

Huhtikuussa 2021 Blackhawks kauppasi Carlssonin Florida Panthersiin yhdessä Lucas Wallmarkin kanssa vaihdossa Brett Connollyyn, Riley Stillmaniin ja Henrik Borgströmiin.

Heinäkuussa 2021 Carlsson solmi yksivuotisen jatkosopimuksen Panthersin kanssa.

### Maajoukkueura

Carlsson pelasi alle 20-vuotiaiden MM-kilpailuissa vuonna 2017, jolloin hän voitti koko turnauksen tehotilaston lukemalla +9. Carlsson pelasi myös alle 18-vuotiaiden MM-kilpailuissa vuonna 2015, jolloin valmennus valitsi hänet Ruotsin turnauksen yhdeksi kolmesta parhaasta pelaajasta.

Carlsson pelasi myös alle 18-vuotiaiden Ivan Hlinkan muistoturnauksessa vuonna 2014 sekä samana vuonna World U-17 Hockey Challengessa. Yhteensä hän on pelannut 16 nuorten ja 44 poikien maaottelua.

Muuta
-----

Carlssonin pikkusisko Wilma pelaa puolustajana Brynäsin naisten SDHL-joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | Brynäs IF | SHL | 16 | 0 | 1 | 1 | 2 | 1 | 0 | 0 | 0 | 0 | U18 | 5 | 1 | 1 | 2 | 4 |
| 2015–2016 | Brynäs IF | SHL | 35 | 4 | 5 | 9 | 8 | 3 | 0 | 2 | 2 | 0 |
| 2016–2017 | Brynäs IF | SHL | 41 | 3 | 8 | 11 | 16 | 20 | 0 | 4 | 4 | 4 | JMM | 7 | 1 | 2 | 3 | 4 |
| 2017–2018 | Brynäs IF | SHL | 44 | 7 | 10 | 17 | 28 | 6 | 0 | 0 | 0 | 2 |
| 2018–2019 | Rockford IceHogs | AHL | 69 | 9 | 24 | 33 | 34 | – | – | – | – | – |
| 2019–2020 | Rockford IceHogs | AHL | 48 | 5 | 21 | 26 | 26 | – | – | – | – | – |
|  | Chicago Blackhawks | NHL | 6 | 0 | 1 | 1 | 0 | 1 | 0 | 0 | 0 | 0 |
| 2020–2021 | Chicago Blackhawks | NHL | 12 | 0 | 1 | 1 | 2 | – | – | – | – | – |
|  | Rockford IceHogs | AHL | 7 | 1 | 2 | 3 | 4 | – | – | – | – | – |
|  | Syracuse Crunch | AHL | 11 | 2 | 7 | 9 | 8 | – | – | – | – | – |
| 2021–2022 | Florida Panthers | NHL | 40 | 3 | 6 | 9 | 10 | – | – | – | – | – |
|  | Charlotte Checkers | AHL | 8 | 1 | 5 | 6 | 8 | – | – | – | – | – |
| 4 kautta | yhteensä | AHL | 143 | 18 | 59 | 77 | 80 | – | – | – | – | – |
| 4 kautta | yhteensä | SHL | 136 | 14 | 24 | 38 | 54 | 30 | 0 | 6 | 6 | 6 |
| 3 kautta | yhteensä | NHL | 58 | 3 | 8 | 11 | 12 | 1 | 0 | 0 | 0 | 0 |

Lähteet
-------

* Lucas Carlsson The Internet Hockey Databasessa (englanniksi)
* Lucas Carlsson Eurohockey-sivustolla (englanniksi)
* Lucas Carlsson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Lucas Carlsson *Elite Prospects*. Everysport Media Group AB.  (englanniksi) Viitattu 12.12.2014.
2. ↑  Lucas Carlsson - SHL.se *SHL.se*. SHL AB. Viitattu 4.9.2018. (ruotsiksi)
3. ↑  Game detail: 27 Jan 2016, Karlskrona HK - Brynäs IF *Eurohockey.com*.  27.1.2016. European Ice Hockey Online AB & eSports.cz s.r.o. Viitattu 5.9.2017. (englanniksi)
4. ↑  SHL Awards 2016 - Lucas Carlsson gjorde Årets mål *SHL.se*. SHL AB. Viitattu 5.9.2017. (ruotsiksi)
5. ↑  Mansson, Peter: Brynäs adderar två spelare *brynas.se*.  15.5.2017. Brynäs AB. Viitattu 5.9.2017. (ruotsiksi)
6. ↑  RELEASE: Blackhawks agree to terms with four players  21.5.2018. Chicago Blackhawks. Viitattu 4.9.2018. (englanniksi)
7. ↑  YLLÄTYSDIILI: Chicago Blackhawks teki NHL-sopimuksen suomalaisen HIFK-pelurin kanssa! *nhlsuomi.com*.  21.5.2018. Noste Media Oy. Viitattu 4.9.2018.
8. ↑
9. ↑